תקנות התכנון והבניה (סדרי נוהל בהתנגדויות לתכנית, סמכויות חוקר וסדרי עבודתו)

{{ח:התחלה}}
{{ח:כותרת|תקנות התכנון והבניה (סדרי נוהל בהתנגדויות לתכנית, סמכויות חוקר וסדרי עבודתו), התשמ״ט–1989}}

{{ח:פתיח-התחלה}}
{{ח:תיבה|ק״ת תשמ״ט, 1001|תקנות התכנון והבניה (סדרי נוהל בהתנגדויות לתכנית, סמכויות חוקר וסדרי עבודתו)|https://olaw.org.il/takanot/takanot-5194.pdf}}; {{ח:תיבה|תשנ״ו, 428|תיקון|https://olaw.org.il/takanot/takanot-5730.pdf}}; {{ח:תיבה|תשס״ו, 992|תיקון|https://olaw.org.il/takanot/takanot-6499.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק התכנון והבניה#סעיף 107א|הסעיפים 107א(ה)}} {{ח:חיצוני|חוק התכנון והבניה#סעיף 265|ו־265}} {{ח:חיצוני|חוק התכנון והבניה|לחוק התכנון והבניה, תשכ״ה–1965}} (להלן – החוק), ולאחר התייעצות עם המועצה הארצית לתכנון ולבניה, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”התנגדות“ – התנגדות לפי {{ח:חיצוני|חוק התכנון והבניה#סעיף 100|סעיפים 100}} {{ח:חיצוני|חוק התכנון והבניה#סעיף 101|ו־101 לחוק}}, למעט התנגדות שעניינה השפעה על טיסה צבאית;
{{ח:ת|סוג=הגדרה}} ”המוסד המכריע“ – המוסד המוסמך לדון ולהכריע בהתנגדויות על פי {{ח:חיצוני|חוק התכנון והבניה#סעיף 105|סעיפים 105}} {{ח:חיצוני|חוק התכנון והבניה#סעיף 109א|ו־109א(ב) לחוק}}.

{{ח:סעיף|2|מועד להגשת התנגדות}}
{{ח:ת}} התנגדות תוגש במועד שנקבע לפי {{ח:חיצוני|חוק התכנון והבניה#סעיף 102|סעיף 102 לחוק}}.

{{ח:סעיף|3|פרטים נוספים בכתב ההתנגדות}}
{{ח:ת}} כתב ההתנגדות כאמור {{ח:חיצוני|חוק התכנון והבניה#סעיף 103א|בסעיף 103א לחוק}} ייערך בארבעה עותקים, ובנוסף לנימוקי ההתנגדות יפרט –
{{ח:תת|(1)}} את ענינו של המתנגד בקרקע, בבנין או בפרט תכנוני אחר שהתכנית נוגעת בהם, והאופן בו פוגעת התכנית בענין זה; ובהתנגדות לפי {{ח:חיצוני|חוק התכנון והבניה#סעיף 101|סעיף 101 לחוק}} – את השפעת התכנית על הטיסה;
{{ח:תת|(2)}} את מענו של המתנגד, ואם היה מענו מחוץ לישראל – המען למסירת מסמכים בישראל.

{{ח:סעיף|4|העברת כתב ההתנגדות למוסד תכנון אחר|תיקון: תשנ״ו}}
{{ח:תת|(א)}} ועדה מחוזית תעביר עותק של כתב התנגדות לתכנית מיתאר מחוזית למועצה הארצית, לא יאוחר מ־30 ימים מתום המועד להגשת ההתנגדויות כאמור {{ח:חיצוני|חוק התכנון והבניה#סעיף 102|בסעיף 102 לחוק}}; שר הפנים רשאי, על־פי בקשת יושב ראש הועדה המחוזית, להאריך את המועד האמור.
{{ח:תת|(ב)}} בהתנגדות לתכנית שבסמכות ועדה מחוזית לפי {{ח:חיצוני|חוק התכנון והבניה#סעיף 62|סעיף 62 לחוק}}, ימציא המתנגד את ההתנגדות לועדה המחוזית ועותק לועדה המקומית הנוגעת בדבר, וכן ימציא ראיה על המצאת העותק לועדה המקומית ומועד ההמצאה.
{{ח:תת|(ג)}} בהתנגדות לתכנית שבסמכות ועדה מקומית לפי {{ח:חיצוני|חוק התכנון והבניה#סעיף 62א|סעיף 62א לחוק}} ימציא המתנגד את ההתנגדות לועדה המקומית ועותק לועדה המחוזית, וכן ימציא ראיה על המצאת העותק לועדה המחוזית ומועד ההמצאה.

{{ח:סעיף|5|חוות דעת של הועדה המקומית|תיקון: תשנ״ו}}
{{ח:תת|(א)}} לא תישמע הטענה שהעתק חוות הדעת של הוועדה המקומית לא נשלח למתנגד, אלא בידי אותו מתנגד ובהזדמנות הראשונה.
{{ח:תת|(ב)}} לא יוחל בדיון בהתנגדויות לתכנית לפני הגשת חוות דעת כמפורט לעיל למוסד המכריע, או לפני תום המועד להגשתה, לפי המוקדם –
{{ח:תתת|(1)}} בתכנית מחוזית – חוות דעת של הועדה המחוזית;
{{ח:תתת|(2)}} בתכנית שבסמכות ועדה מחוזית – חוות דעת של הועדה המקומית;
{{ח:תתת|(3)}} בתכנית שבסמכות ועדה מקומית – חוות דעת של מתכנן המחוז.

{{ח:סעיף|6|מודעה על פתיחת הדיון|תיקון: תשס״ו}}
{{ח:תת|(א)}} ארבעה עשר ימים לפחות לפני המועד לפתיחת הדיון בהתנגדות ישלח המוסד המכריע הזמנות בדואר רשום או בפקסימילה למתנגדים ולמוזמנים הנוספים לפי {{ח:חיצוני|חוק התכנון והבניה#סעיף 107|סעיף 107 לחוק}}; וכן יפרסם מודעה על קיום הדיון במקומות שבהם מתפרסמות ההודעות על הפקדת תכניות באותו מקום, לפי {{ח:חיצוני|חוק התכנון והבניה#סעיף 89|סעיף 89(ב) לחוק}}.
{{ח:תת|(ב)}} המודעה תפרט, בנוסף למקום הדיון ולמועדו, את אלה:
{{ח:תתת|(1)}} שם התכנית שעליה הוגשו ההתנגדות או ההתנגדויות;
{{ח:תתת|(2)}} עיקר הוראות התכנית;
{{ח:תתת|(3)}} תחום התכנית כמתואר בה;
{{ח:תתת|(4)}} {{ח:הערה|(נמחקה).}}
{{ח:תת|(ג)}} לא ייפסל דיון בהתנגדות מחמת זה בלבד שחלו פגמים במודעה לפי תקנה זו, למעט טעויות בשם התכנית או במקום הדיון או במועדו.

{{ח:סעיף|7|מחיקה על הסף ותיקון התנגדות|תיקון: תשנ״ו}}
{{ח:תת|(א)}} לא נתקיים בהתנגדות תנאי שנקבע לענין הגשתה בתקנות אלה, רשאי המוסד המכריע, לאחר שניתנה למתנגד הזדמנות להביא בפניו את טענותיו, למחוק את ההתנגדות על הסף.
{{ח:תת|(ב)}} לא נתקיים בהתנגדות תנאי שנקבע לענין הגשתה בתקנות אלה, רשאי המוסד המכריע, במקום למחוק את ההתנגדות לפי תקנת משנה (א), להרשות את תיקון ההתנגדות כדי להתאימה לדרישות התקנות, הכל בדרך ובתנאים שימצא לנכון, או ללא תנאים.

{{ח:סעיף|8|הזמנת הצדדים}}
{{ח:תת|(א)}} מי שהוזמן לדיון בהתנגדות לפי {{ח:חיצוני|חוק התכנון והבניה#סעיף 107|סעיף 107 לחוק}} ולא התייצב, רשאי המוסד המכריע לדון בהתנגדותו שלא בפניו.
{{ח:תת|(ב)}} לא קויים או לא הושלם הדיון בהתנגדות פלונית במועד שנקבע לשמיעתה, רשאי היושב ראש של המוסד המכריע להודיע באותו מועד על מועד חדש לדיון, והודעתו תבוא, לענין {{ח:חיצוני|חוק התכנון והבניה#סעיף 107|סעיף 107 לחוק}}, במקום זימונם של אלה שהיו נוכחים בשעת מתן ההודעה.
{{ח:תת|(ג)}} לא תישמע טענה שמי שחובה להזמינו לא הוזמן, אלא בידי מי שטוען שלא הוזמן כדין ובהזדמנות הראשונה.

{{ח:סעיף|9|תשאול המצהיר}}
{{ח:תת|(א)}} המוסד המכריע רשאי, בכל עת, אחרי תחילת הדיון בהתנגדות, לדרוש ממתנגד שמסר תצהיר לתמיכה בהתנגדותו, שהמצהיר יתייצב בדיון בפני המוסד המכריע ומשהתייצב, רשאי המוסד המכריע לשאול אותו שאלות הנובעות מהאמור בתצהירו והנראות למוסד המכריע דרושות לבירורה היעיל של ההתנגדות.
{{ח:תת|(ב)}} עוד לפני תחילת הדיון רשאי יושב ראש המוסד המכריע לדרוש מהמתנגד את התייצבותו כאמור של מצהיר בתחילת הדיון, אם הדבר נראה לו יעיל למניעת השהייתו של הדיון.
{{ח:תת|(ג)}} לא התייצב המצהיר ללא הסבר סביר, או התייצב, אך סירב להשיב על שאלה שלא היה פטור מלהשיב עליה לפי כל דין – רשאי המוסד המכריע למחוק את ההתנגדות על הסף.

{{ח:סעיף|10|איחוד הדיון|תיקון: תשנ״ו}}
{{ח:ת}} המוסד המכריע רשאי לאחד את הדיון בהתנגדויות שונות לאותה תכנית ולדון בהן במשותף, אם כרוכות בהן בעיות זהות או דומות מבחינה עובדתית, תכנונית או משפטית; אין בהוראה זו כדי לגרוע מסמכות מוסד התכנון לפי {{ח:חיצוני|חוק התכנון והבניה#סעיף 106|סעיף 106(ג) לחוק}}.

{{ח:סעיף|11|פתיחת הדיון}}
{{ח:ת}} יושב ראש המוסד המכריע יפתח את הדיון במסירת תוכן ההתנגדות – או ההתנגדויות, אם הוחלט על איחוד הדיון בהן – וחוות הדעת של הועדה המקומית, אם הוגשה, זולת אם חברי המוסד המכריע הנוכחים והצדדים לדיון שהתייצבו ויתרו על כך, ובמידה שויתרו.

{{ח:סעיף|12|סדרי הטיעון}}
{{ח:ת}} המתנגד יטען תחילה, אחריו מגיש התכנית ויתר הזכאים להשמיע דבריהם לפי {{ח:חיצוני|חוק התכנון והבניה#סעיף 107|סעיף 107 לחוק}}; למתנגד תהא זכות תשובה.

{{ח:סעיף|13|זכות העמידה של היוזם בפועל|תיקון: תשס״ו}}
{{ח:תת|(א)}} ראה המוסד המכריע שהיזמה להגשת התכנית היתה בפועל בידי אדם זולת מוסד התכנון שהגיש את התכנית, וששמיעתו של אותו אדם דרושה לשם בירורן המלא והיעיל של השאלות המתעוררות או העשויות להתעורר בדיון, רשאי הוא להרשות לאותו אדם, בתנאים ולפי סדר שיקבע המוסד המכריע בהחלטתו, לטעון את טענותיו לענין ההתנגדות, כולה או מקצתה.
{{ח:תת|(ב)}} ביקש מגיש התכנית או היוזם כאמור בתקנת משנה (א) להגיש למוסד המכריע תגובה בכתב להתנגדויות שהוגשו לתכנית, ימציא את התגובה למוסד המכריע, לוועדה המקומית ולמתנגד, 5 ימים לפחות לפני המועד הקבוע לשמיעת ההתנגדויות; בתגובה יפורטו נימוקי המגיב והיא תלווה בתצהיר המאמת את העובדות שעליהן היא מסתמכת; על התגובה והתצהיר יחולו הוראות {{ח:חיצוני|חוק התכנון והבניה#סעיף 103א|סעיף 103א לחוק}} {{ח:פנימי|סעיף 9|ותקנה 9}}, בשינויים המחויבים.

{{ח:סעיף|14|הגבלת הטיעון}}
{{ח:ת}} לא תישמע בדיון כל טענה אלא לענין הנימוקים שפורטו בהתנגדות או בחוות הדעת של הוועדה המקומית, אם הוגשה, זולת אם החליט המוסד המכריע לנהוג אחרת, מטעמים מיוחדים שיירשמו, ובמידה שהחליט, הכל בתנאים שהמוסד המכריע ימצא לנכון, או ללא תנאים.

{{ח:סעיף|15|ראיות}}
{{ח:תת|(א)}} לא יהא המתנגד, מגיש התכנית או היוזם כאמור {{ח:פנימי|סעיף 13|בתקנה 13}} רשאי להביא ראיות לתמיכה בטענותיו שבעובדה או לסתירת טענות שבעובדה של הצד שכנגד אלא ברשות המוסד המכריע.
{{ח:תת|(ב)}} הבקשה למתן רשות להביא ראיות תוגש בהזדמנות הראשונה שבה נודע למבקש הצורך להביא את הראיות, ורשאי המוסד המכריע לדרוש שתלווה בתצהיר לגבי עובדות מסוימות.
{{ח:תת|(ג)}} המוסד המכריע רשאי לקבל כראיה את עדותם, בכתב או בעל פה, של יועצים מקצועיים ושל מומחים.
{{ח:תת|(ד)}} יושב ראש המוסד המכריע יקבע את סדרי הבאת הראיות.
{{ח:תת|(ה)}} תקנה זו אינה גורעת מסמכותו של המוסד המכריע לגבות ראיות, מיזמתו הוא, לרבות הסמכות לבקר במקום.

{{ח:סעיף|16|המצאת מסמכים וידיעות נוספים}}
{{ח:תת|(א)}} המוסד המכריע רשאי לדרוש מהמתנגד, ממגיש התכנית ומהיוזם כאמור {{ח:פנימי|סעיף 13|בתקנה 13}}, להמציא לו, תוך המועד שיקבע, מסמכים או ידיעות נוספים שברשותם והדרושים, לדעתו, לבירור ההתנגדות; המוסד המכריע רשאי לדרוש כי ידיעות כאמור יוגשו לו בתצהיר.
{{ח:תת|(ב)}} לא קיים מתנגד דרישה לפי תקנה זו, רשאי המוסד המכריע, לאחר שניתנה למתנגד הזדמנות לטעון את טענותיו, למחוק את ההתנגדות, כולה או מקצתה.
{{ח:תת|(ג)}} לא קיים מגיש תכנית או היוזם כאמור {{ח:פנימי|סעיף 13|בתקנה 13}} דרישה לפי תקנה זו, רשאי המוסד המכריע, לאחר שניתנה לאלה הזדמנות לטעון את טענותיהם בענין זה, לראות את הטענות שבעובדה שבהתנגדות, כולן או מקצתן, כאילו הוכחו.

{{ח:סעיף|17|פרוטוקול}}
{{ח:תת|(א)}} פרוטוקול על מהלך הדיון בפני המוסד המכריע ינוהל בידי יושב ראש המוסד או בידי מי שמינה לכך, וייחתם ביד יושב ראש המוסד המכריע.
{{ח:תת|(ב)}} הפרוטוקול יכלול את –
{{ח:תתת|(1)}} שמותיהם של חברי המוסד המכריע שנכחו במשך כל הישיבה או במשך חלק ממנה;
{{ח:תתת|(2)}} שמותיהם של חברי המוסד המכריע שנעדרו מהישיבה, ושמותיהם של אנשים אחרים שנכחו בישיבה, שלא כמאזינים בלבד, ותיאור מעמדם, לרבות המתנגדים והמשיבים על נציגיהם ומלוויהם;
{{ח:תתת|(3)}} תמצית הטיעון של כל מי שהיה רשאי לטעון לפי {{ח:חיצוני|חוק התכנון והבניה|החוק}} או תקנות אלה;
{{ח:תתת|(4)}} החלטותיו של המוסד המכריע ושל היושב ראש שלו.
{{ח:תת|(ג)}} הפרוטוקול יישמר בידי המוסד המכריע, אם לא נאמר אחרת בתקנות לפי {{ח:חיצוני|חוק התכנון והבניה|החוק}}, עד שיוכרע מה ייעשה בו לפי {{ח:חיצוני|חוק הארכיונים|חוק הארכיונים, התשט״ו–1955}}.
{{ח:תת|(ד)}} כתב ההתנגדות, חוות דעתה של הוועדה המקומית לפי {{ח:חיצוני|חוק התכנון והבניה#סעיף 106|סעיף 106 לחוק}} וכן המסמכים והראיות האחרות שנתקבלו על ידי המוסד המכריע והנוגעים לדיון, יישמרו בידי המוסד המכריע ביחד עם הפרוטוקול.
{{ח:תת|(ה)}} יושב ראש המוסד המכריע רשאי לדרוש ממי שמסר במהלך הדיון מסמכים או ראיות אחרות, לערוך מהם תמצית.

{{ח:סעיף|18|תחולה על דיון בפני חוקר}}
{{ח:ת}} נתמנה חוקר לפי {{ח:חיצוני|חוק התכנון והבניה#סעיף 107א|סעיף 107א לחוק}}, יחולו {{ח:פנימי|סעיף 6|תקנות 6}}, {{ח:פנימי|סעיף 8|8}}, {{ח:פנימי|סעיף 12|12 עד 17}}, {{ח:פנימי|סעיף 22|ו־22}}, בשינויים המחוייבים, גם על שמיעת ההתנגדויות על ידי החוקר, ולענין זה יהיו לחוקר הסמכויות של המוסד המכריע ושל היושב ראש שלו, למעט הסמכויות לפי {{ח:פנימי|סעיף 16|תקנה 16(ב) ו־(ג)}} והחובות לפי {{ח:פנימי|סעיף 17|תקנה 17(ג) ו־(ד)}}.

{{ח:סעיף|19|דיון לפני חוקר – הוראות נוספות|תיקון: תשנ״ו}}
{{ח:תת|(א)}} הממנה חוקר לפי {{ח:חיצוני|חוק התכנון והבניה#סעיף 107א|סעיף 107א לחוק}} רשאי לקבוע לו, בשעת המינוי, מועד לסיום החקירה ולהגשת המלצותיו בעקבותיה.
{{ח:תת|(ב)}} היתה קבלת התנגדות, לדעתו של החוקר, עלולה לפגוע באדם שאף הוא רשאי להגיש התנגדות לתכנית, רשאי הוא לתת לאותו אדם הזדמנות לטעון בפניו את טענותיו, בעל פה או בכתב, כפי שיחליט החוקר.
{{ח:תת|(ג)}} לגבי תכנית שבסמכות הועדה המחוזית, יתן החוקר למתכנן המחוז הזדמנות להשמיע דבריו, ובתכנית שבסמכות ועדה מקומית, יתן החוקר למהנדס הועדה הזדמנות להשמיע דבריו.
{{ח:תת|(ד)}} חוקר יעביר למוסד המכריע את פרוטוקול הדיונים שהתנהלו בפניו על מסמכיו הנלווים וכן את המלצותיו המנומקות לגבי ההתנגדויות.
{{ח:תת|(ה)}} הוועדה המקומית רשאית למנות מזכיר לחוקר מבין עובדיה וכן לתת את שירותי המזכירות האחרים הכרוכים במילוי תפקידו של חוקר; לא עשתה כן, תישא הוועדה המקומית בהוצאות שירותי המזכיר ושירותי המזכירות האחרים כאמור, שיינתנו בידי מי שהוועדה המחוזית או שר הפנים, לפי הענין, מינו לכך ובדרך שאלה קבעו.
{{ח:תת|(ו)}} במילוי תפקידם יהיו המזכיר לחוקר ונותני השירותים האחרים כאמור כפופים להוראות החוקר בלבד.

{{ח:סעיף|20|שמירת סמכויות}}
{{ח:תת|(א)}} העברת הדיון בתכנית לוועדה להשלמת תכניות לפי {{ח:חיצוני|חוק התכנון והבניה#סעיף 109א|סעיף 109א(ב) לחוק}} לא תגרע מסמכותו של החוקר לסיים את הדיון בהתנגדויות ולהגיש את המלצותיו.
{{ח:תת|(ב)}} נשמעו התנגדויות בידי חוקר, יראו אותן כאילו נשמעו בידי המוסד המכריע; אולם המוסד המכריע רשאי להזמין לדיון את המתנגדים, כולם או מקצתם, את מגיש התכנית ואת מי שטען טענות בפני החוקר לפי {{ח:פנימי|סעיף 12|תקנות 12}}, {{ח:פנימי|סעיף 13|13}}, {{ח:פנימי|סעיף 19|ו־19(ב)}}, לשם שמיעת טענותיהם לנושא ההתנגדות או ההתנגדויות או לחלק מהן.

{{ח:סעיף|21|החלטת המוסד המכריע|תיקון: תשנ״ו}}
{{ח:ת}} הכרעת המוסד המכריע בהתנגדות תיערך בכתב, תיחתם ביד יושב ראש המוסד המכריע ותצורף לפרוטוקול הדיונים; העתק ממנה יומצא למתנגד, לועדה המחוזית, לועדה המקומית ולמגיש התכנית; אולם בהתנגדויות לתכנית מתאר מחוזית לא יהיה צורך להמציא העתק ההכרעה לועדה המקומית.

{{ח:סעיף|22|סטיה מהוראות התקנות}}
{{ח:ת}} המוסד המכריע, בהסכמת הנוגעים בדבר ומנימוקים שירשמו, רשאי לסטות מהוראה מהוראות תקנות אלה, אם הדבר נראה לו לשם ניהול יעיל ומעשי של הדיונים.

{{ח:סעיף|23|קיום תוקף}}
{{ח:ת}} אין לפסול הליך לפי תקנות אלה בשל אי־קיום הוראה מהוראותיהן, אם נתברר שאי־הקיום לא גרם לעיוות דין.

{{ח:סעיף|24|סמכות שיורית}}
{{ח:ת}} יושב ראש המוסד המכריע רשאי להורות כיצד ינהגו בענין פלוני שבסדרי הנוהל בהתנגדויות שלגביו לא נקבעה הוראה מפורשת בתקנות אלה או {{ח:חיצוני|חוק התכנון והבניה|בחוק}}.

{{ח:סעיף|25|המצאת מסמכים}}
{{ח:תת|(א)}} הזמנה, דרישה ומסמך אחר שיש להמציא לאדם לפי תקנות אלה (בתקנה זו – מסמך), המצאתו תהא באחת מאלה:
{{ח:תתת|(1)}} במסירה לידו, ובאין למצאו במקום מגוריו או במקום עסקו – לידי בן משפחתו הגר עמו ונראה שמלאו לו שמונה עשרה שנים, ובתאגיד ובחבר בני־אדם – במסירה במשרדו הרשום או לידי אדם המורשה כדין לייצגו;
{{ח:תתת|(2)}} במשלוח, במכתב רשום, לפי מענו של האדם, התאגיד או חבר בני האדם; ויראו את התאריך שבאישור המסירה של המכתב הרשום כתאריך ההמצאה.
{{ח:תת|(ב)}} הודיע מי שיש להמציא לו מסמך (להלן – הנמען) למוסד המכריע או לחוקר, לפי הענין, על שמו ומענו של נציג לענין הדיון בהתנגדויות, יכול שההמצאה תהא במסירה לאותו נציג או במסירה במשרד הנציג לידי פקידו.
{{ח:תת|(ג)}} ראה יושב ראש המוסד המכריע או החוקר, לפי הענין, שאי־אפשר לבצע את ההמצאה כאמור בתקנות משנה (א) או (ב), רשאי הוא להורות על המצאה באחת הדרכים האלה:
{{ח:תתת|(1)}} בהדבקת עותק המסמך במקום הנראה לעין במשרדי המוסד המכריע, וכן בבית שבו, כידוע, גר או עסק הנמען לאחרונה, או שנמסר עליו כמען למסירת מסמכים לפי {{ח:פנימי|סעיף 3|תקנה 3(2)}};
{{ח:תתת|(2)}} בפרסום מודעה ברשומות או בעתון;
{{ח:תתת|(3)}} בכל דרך אחרת שתיראה לו.

{{ח:סעיף|26|ביטול}}
{{ח:ת}} תקנות התכנון והבניה (סדרי דין לדיון בהתנגדויות לתכנית), התשכ״ו–1966 – בטלות.

{{ח:סעיף|27|הוראות מעבר}}
{{ח:ת}} תקנות אלה יחולו גם על התנגדויות שהוגשו לפני יום תחילתן, החל מן השלב שאליו הגיעו הדיונים וההליכים האחרים לגביהן.

{{ח:חתימות|ב׳ בסיון התשמ״ט (5 ביוני 1989)}}
* '''אריה דרעי'''
שר הפנים
{{ח:סוגר}}
{{ח:סוף}}
[[קטגוריה:בוט חוקים]]